《游南华寺》
元代·梁士楚

楼船千里驻清滩，宾从相将礼法坛。出匣灵光生锡钵，登台佳气遍旃檀。

江留花影诸天静，涛落松声五月寒。此去万缘俱息尽，青山随处逐黄冠。

作者简介：广东番禺人，字思立。嘉靖三十一年举于乡。入仕，授诏安县令。屡破倭寇，迁贵州参议。居官谨慎，御下有恩。有《木湾集》、《沿海要害图说》。